દિવ્યશ્રી ડેસ્ક: અમદાવાદની 'કુબેરનગર સિંધી માર્કેટ'માં પરિવારના પુરૂષ સભ્યની મદદ વગર વ્યવસાય કરનારી હું એક માત્ર મહિલા ઉધોગ સાહસિક છું.મેં બીકોમ સુધી અભ્યાસ કર્યા બાદ make my trip માં એક વર્ષ સુધી રિપ્રેઝન્ટેટિવની નોકરી કરી હતી.આ નોકરી દરમ્યાન જ વિચાર આવે છે કે ખુદનો વ્યવસાય કરવો જોઈએ.હું સિંધી સમાજમાંથી આવું છું ત્યારે સ્વાભાવિક છે કે વ્યવસાય ગળથૂથીમાં હોય.જોકે મારા પરદાદા સુધી બધા વ્યવસાય કરતા હતા પણ મારા દાદા અને પપ્પાએ નોકરી કરવાનું પસંદ કર્યું હતું.આથી મને હતું કે હું અમારા વડવાઓની જે પરંપરા છે તેને આગળ વધારું.